У Вікіпедыі ёсць артыкулы пра іншых асоб з прозвішчам Рачкоў.
**Сярге́й Анатолевіч Рачкоў** (нар. 4 лістапада 1960, Мінск) — беларускі дыпламат.

Біяграфія
---------

У 1983 годзе скончыў перакладчыцкі факультэт Мінскага дзяржаўнага педагагічнага інстытута замежных моў, у 1990 годзе — аспірантуру Мінскага дзяржаўнага педагагічнага інстытута замежных моў.

Прайшоў навучанне ў Сусветным банку (Вашынгтон, ЗША), Аб’яднаным Венскім інстытуце (Вена, Аўстрыя), Жэнеўскім цэнтры вывучэння палітыкі ў галіне міжнароднай бяспекі (Жэнева, Швейцарыя).

Працаваў выкладчыкам Мінскага дзяржаўнага педагагічнага інстытута замежных моў, начальнікам упраўлення па рабоце з персаналам акцыянернага камерцыйнага банка «Белзнешэканомбанк», начальнікам упраўлення кадравай палітыкі — саветнікам Старшыні Праўлення Нацыянальнага банка Рэспублікі Беларусь.

З красавіка 1999 года — на дыпламатычнай рабоце. У 1999—2000 гадах — начальнік аддзела ЗША і Канады ўпраўлення Амерыкі МЗС Беларусі. У 2000—2002 гадах працаваў саветнікам Пасольства Рэспублікі Беларусь у Злучаных Штатах Амерыкі. У 2003—2006 гадах — кансультант, начальнік аддзела ЗША і Канады ўпраўлення Амерыкі МЗС Беларусі. У 2006—2009 гадах быў намеснікам Пастаяннага прадстаўніка Рэспублікі Беларусь пры Арганізацыі Аб’яднаных Нацый. 2009—2013 — начальнік аддзела ЗША і Канады ўпраўлення Амерыкі МЗС Беларусі. З верасня 2013 года — Надзвычайны і Паўнамоцны Пасол Рэспублікі Беларусь у Арабскай Рэспубліцы Егіпет, Пастаянны Прадстаўнік Рэспублікі Беларусь пры Лізе арабскіх дзяржаў. Са студзеня 2014 года па 12 верасня 2019 года працаваў Надзвычайным і Паўнамоцным Паслом Рэспублікі Беларусь у Султанаце Аман і Алжырскай Народнай Дэмакратычнай Рэспубліцы па сумяшчальніцтве (з мая 2014 года — Надзвычайным і Паўнамоцным Паслом Рэспублікі Беларусь у Рэспубліцы Судан па сумяшчальніцтве).

У снежні 2019 года быў прызначаны Прэзідэнтам у склад Савета Рэспублікі Нацыянальнага сходу Рэспублікі Беларусь 7-га склікання. Абраны старшынёй Пастаяннай камісіі Савета Рэспублікі па міжнародных справах і нацыянальнай бяспецы.

Валодае англійскай і французскай мовамі. Кандыдат педагагічных навук, дацэнт.

Зноскі
------

1. ↑  Указ Прэзідэнта Рэспублікі Беларусь № 337 «О С. А. Рачкове» (руск.).  Национальный правовой Интернет-портал Республики Беларусь (12 верасня 2019).
2. ↑  Рачков Сергей Анатольевич. Совет Республики Национального собрания Республики Беларусь Архівавана 25 верасня 2020.

Спасылкі
--------

* Біяграфія на сайце Савета Рэспублікі Архівавана 25 верасня 2020.  (руск.)

| ⛭Надзвычайныя і Паўнамоцныя Паслы Беларусі ў Рэспубліцы Егіпет |
| --- |
| Паслы | Ігар Ляшчэня (1998—2002) • Сяргей Міхневіч (2002—2008) • Ігар Фісенка (2008—2013) • Сяргей Рачкоў (2013—2019) • Сяргей Цярэнцьеў (з 2019) |


| ⛭Надзвычайныя і Паўнамоцныя Паслы Беларусі ў Султанаце Аман |
| --- |
| Паслы | Ігар Фісенка (2010—2013) • Сяргей Рачкоў (2013—2019) • Сяргей Цярэнцьеў (з 2019) |


| ⛭Пастаянныя прадстаўнікі Рэспублікі Беларусь пры Лізе арабскіх дзяржаў |
| --- |
| Пастаянныя прадстаўнікі | Сяргей Міхневіч (2008) • Ігар Фісенка (2008—2013) • Сяргей Рачкоў (2013—2019) • Сяргей Цярэнцьеў (з 2019) |

|  |  |
| --- | --- |
| ⚙️   Слоўнікі і энцыклапедыі | OpenSanctions |